विद्युत मंत्रालय
केंद्रीय विद्युत एवं नवीन और नवीकरणीय ऊर्जा मंत्री और बिजली राज्य मंत्री ने वर्चुअल स्मार्ट ग्रिड नॉलेज सेंटर और इनोवेशन पार्क को लॉन्च किया
देश में नवीकरणीय ऊर्जा क्षमता के कार्यान्वयन की दर दुनिया भर के किसी भी अन्य देश की तुलना में बहुत तेज है: श्री आर.के. सिंह
भविष्य को बनाने में मील का पत्थर साबित होगा एसजीकेसी: श्री आर.के. सिंह
स्मार्ट ग्रिड प्रौद्योगिकियों में इनोवेशन, उद्यमिता और अनुसंधान को बढ़ावा देने और बिजली वितरण क्षेत्र में क्षमता विस्तार में वैश्विक अगुआ बनाने का दम रखता है एसजीकेसी
एसजीकेसी 8 थीमैटिक क्षेत्रों में 30 से अधिक प्रौद्योगिकी भागीदारों के 50 से अधिक समाधानों की मेजबानी करता है
केंद्रीय विद्युत एवं नवीन और नवीकरणीय ऊर्जा मंत्री, श्री आर.के. सिंह ने बिजली राज्य मंत्री श्री कृष्ण पाल गुर्जर के साथ वर्चुअल स्मार्ट ग्रिड नॉलेज सेंटर  और इनोवेशन पार्क को आज आजादी का अमृत महोत्सव कार्यक्रम के हिस्से के रूप में वर्चुअली लॉन्च किया, जो भारत की आजादी और गौरव के 75 साल पूरे होने पर जश्न के रूप में भारत सरकार की ओर से मनाया जा रहा है।
इस कार्यक्रम में विद्युत मंत्रालय , पावरग्रिड, नेशनल स्मार्ट ग्रिड मिशन , और यूनाइटेड स्टेट्स एजेंसी फॉर इंटरनेशनल डेवलपमेंट  के वरिष्ठ अधिकारियों ने भाग लिया। इस वर्चुअली आयोजन में राज्यों के राज्यों के प्रतिनिधि, वितरण कंपनियां, उद्योग, शिक्षाविदों और भारत और दुनिया भर के अंतर्राष्ट्रीय संस्थानों ने भागीदारी की।
एसजीकेसी को पावरग्रिड द्वारा एमओपी और एनएसजीएम के समर्थन से फ्रंटियर स्मार्ट ग्रिड प्रौद्योगिकियों के प्रदर्शन सुधारने और बेहतरी के लिए स्थापित किया गया है। यह पावरग्रिड के भीतर स्थित है।
एसजीकेसी का लक्ष्य स्मार्ट ग्रिड प्रौद्योगिकियों में इनोवेशन, उद्यमशीलता और अनुसंधान को बढ़ावा देना और बिजली वितरण क्षेत्र में क्षमता विस्तार के लिए विश्व स्तर पर उत्कृष्टता के प्रमुख केंद्रों में से एक बनना है। आज लॉन्च किया गया वर्चुअल एसजीकेसी आगे चलते एसजीकेसी के भौतिक सेटअप के डिजिटल फुटप्रिंट के लिए रास्ता बनाएगा, जिसकी आवश्यकता कोविड-19 महामारी के दौरान महसूस की गई थी।
वर्चुअल एसजीकेसी को पावरग्रिड द्वारा विद्युत मंत्रालय के समर्थन और यूएसएआईडी की तकनीकी सहायता से उन्नत और विकसित किया गया है। लॉन्च किया गया यह प्लेटफॉर्म भौतिक सेटअप के साथ सह-अस्तित्व में है और सभी मौजूदा एसजीकेसी के लिए रिमोट पहुंच प्रदान करता है।
यह प्लेटफॉर्म वर्तमान में आर्टिफिशियल इंटेलिजेंस, मशीन लर्निंग, ब्लॉकचैन, आईओटी, आदि जैसी नई और उन्नत तकनीकों में फैले 8 थीमैटिक क्षेत्रों में 30 से अधिक प्रौद्योगिकी भागीदारों के 50 से अधिक समाधानों की मेजबानी करता है।
मानेसर में एसजीकेसी परिसर में भौतिक रूप से मौजूद समाधान भी इस मंच पर मेजबानी किए जाते हैं। इसमें एडवांस्ड मीटरिंग इंफ्रास्ट्रक्चर , स्मार्ट होम, माइक्रोग्रिड, आउटेज मैनेजमेंट सिस्टम  आदि जैसे सॉल्यूशन शामिल हैं।
इस लॉन्च के अवसर पर केंद्रीय बिजली एवं नवीन और नवीकरणीय ऊर्जा मंत्री, श्री आर.के. सिंह ने अपने मुख्य भाषण में वर्चुअल एसजीकेसी की स्थापना के लिए पीजीसीआईएल और यूएसएआईडी को बधाई दी। उन्होंने कहा कि दुनिया ऊर्जा क्षेत्र में तेजी से बदल रही है, जो भारत में भी देखा गया है। उन्होंने कहा कि भारत एनर्जी ट्रांजिशन में बहुत आगे है और देश में नवीकरणीय ऊर्जा क्षमता के कार्यान्वयन की दर दुनिया भर के किसी भी अन्य देशों की तुलना में बहुत तेज है।
मंत्री ने सभी वितरण और ट्रांसमिशन कंपनियों को प्रौद्योगिकी का उपयोग करने के लिए भौतिक और वर्चुअल दोनों तरह से एसजीकेसी का दौरा करने के लिए कहा। उन्होंने कहा कि सरकार स्मार्ट सिस्टम तकनीक में प्रतिभावान इंजीनियरों और नवप्रवर्तकों को सहायता प्रदान करेगी।
श्री आर. के. सिंह ने अपने समापन भाषण में कहा कि एसजीकेसी का शुभारंभ भविष्य की दिशा में एक और महत्वपूर्ण कदम है। मंत्री ने कहा, "चलो भविष्य के साथ आगे बढ़ते हैं और इसे बड़ा बनाते हैं।"
विद्युत राज्य मंत्री, श्री कृष्ण पाल ने कहा कि एसजीकेसी को भारत में स्मार्ट ग्रिड पहल का समर्थन करने और भविष्य की उपयोगिताओं के निर्माण के लक्ष्य की दिशा में लगातार प्रगति करने के दृष्टिकोण के साथ विकसित किया गया है। श्री कृष्ण पाल गुर्जर ने कहा, "हमें अपने ऊर्जा क्षेत्र को आधुनिक बनाने के लिए उन्नत तकनीकों और डेटा एनालिटिक्स का लाभ उठाने की जरूरत है।"
इस अवसर पर, सुश्री वीना रेड्डी, मिशन निदेशक, यूएसएआईडी-भारत ने भारत और अमेरिका के बीच लंबे समय से चली आ रही द्विपक्षीय ऊर्जा साझेदारी और ऊर्जा सुरक्षा और नवाचार पर इसके निरंतर बल देने पर जोर दिया। उन्होंने इस बात पर भी प्रकाश डाला कि एमओपी और यूएसएआईडी ने संयुक्त रूप से वितरण क्षेत्र और विद्युत क्षेत्र के संस्थान और बिजली क्षेत्र के कर्मियों के क्षमता निर्माण में सुधार करने में मदद करने के लिए के साथ कई पहल की हैं। उन्होंने आगे कहा कि वर्चुअल एसजीकेसी स्मार्ट ग्रिड प्रौद्योगिकियों को अपनाने की गति को तेज करने में महत्वपूर्ण होगा जो डिस्कॉम को दुनिया भर में नवीनतम तकनीकी प्रगति के बराबर होने के लिए स्मार्ट और चुस्त बनने में मदद करेगा।
अगले कदम के रूप में, एसजीकेसी परिसर में एक प्रौद्योगिकी इनक्यूबेशन हब स्थापित करने की योजना है ताकि बुनियादी ढांचे, परामर्श, बाजार और वित्त पोषण तक पहुंच प्रदान करके स्टार्टअप को बढ़ावा दिया जा सके। साथ ही बिजली क्षेत्र में निरंतर इनोवेशन को बढ़ावा दिया जा सके।